NaiveNeuron/SloPal huggingface dataset:
Sárközy, Irén, poslankyňa NR SR (2016-09-06):
Ďakujem pekne. Prosím vás, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2024-02-08):
Prezentujme sa a hlasujme o bode 9 pozmeňujúceho návrhu pána poslanca Galka. (Hlasovanie.) Prítomných 144 poslancov, za 24, proti 77, zdržalo sa 41, nehlasovali 2. Tento bod sme neschválili.
Matovič, Igor, poslanec NR SR (2014-11-10):
Ja by som iba všetkým tým, ktorí teraz v SMER-e budú chcieť počúvať a na Slovensku budú chcieť počúvať, že to je určite iba náhoda, že sa tam stretli v tej jednej budove akurát tam v tom Belize, však to sa stáva. Samozrejme, toto bude argument, lebo čo iné vám zostáva, čo by ste mohli použiť. Tak dám do toho iba trošku matematiky. Možno si pamätáte z matematiky pravdepodobnosť. To je to, že či stretnete niečo, niekoho niekde, keď sa pohybujete v nejakom priestore, alebo či sa nejaká udalosť stane. Keďže na svete je približne 6-7 mld. ľudí, môžeme predpokladať, že na svete sú 2 mld. domov alebo adries, unikátnych adries. Čiže pravdepodobnosť, že sa dve firmy stretnú na tej istej adrese, je jedna k dvom miliardám. Jedna k dvom miliardám. Ale zaujímavé je, že tu sa stretli dve firmy, o ktorých my sa tu bavíme vlastne dlhšie a o ktorých sa píše v spise Gorila a ktoré majú predmet podnikania zdravotníctvo. Ak zobereme, že predmetov podnikania je tisíc, niekto podniká v zdravotníctve, niekto so železom, niekto požičiava autá, niekto predáva zmrzlinu, to je jedno, je tisíc, tak pravdepodobnosť sa zvyšuje nie jedna k dvom miliardám, ale jedna k tisíckrát k dvom miliardám. Čiže už to je číslo, ani ktoré nevieme, jak sa volá, je 2 plus 12 núl. A keď ešte zobereme do úvahy, že tieto dve firmy sa stretli v nejakom spise Gorila, a zobereme, iba tak si povieme, že na Slovensku sa nachádza milión spisov, tak tá pravdepodobnosť je jedna k dvom miliardám krát tisíc krát milión, a to už je 2 plus 18 núl. Ak niekto z vás uverí, že to je náhoda, tak seno žere.
Nicholsonová, Lucia, podpredsedníčka NR SR (2016-05-24):
Ďakujem pánovi poslancovi Rajtárovi. Na vaše vystúpenie sa neprihlásil s faktickou žiaden pán poslanec. Pýtam sa, či pani spravodajkyňa chce v rámci záverečného slova vystúpiť. Nie, nie je tomu tak, tak prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Miroslava Ivana a Jany Kiššovej na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení zákona č. 387/2015 Z. z . Návrh zákona je uverejnený ako tlač 89, návrh na jeho pridelenie na prerokovanie výborom je v rozhodnutí č. 88. Dávam slovo pánovi poslancovi Miroslavovi Ivanovi, aby predmetný návrh zákona uviedol. Nech sa páči.
Pčolinský, Peter, podpredseda NR SR (2022-12-05):
Ďakujem pekne, som vám veľmi povďačný.
Laurenčík, Milan, podpredseda NR SR (2022-02-15):
Faktickú poznámku bude mať teraz pán poslanec Eduard Kočiš, nech sa páči.
B. Bugár, doterajší podpredseda NR SR: (2006-07-04):
návrh Mandátového a imunitného výboru Národnej rady Slovenskej republiky na overenie platnosti voľby poslancov Národnej rady Slovenskej republiky zvolených vo voľbách 17. júna 2006 a informácia o nastúpení náhradníkov na neuplatňované mandáty poslancov . Prosím teraz predsedníčku mandátového a imunitného výboru Renátu Zmajkovičovú, aby podala Národnej rade informáciu, ktorú prerokovali vo výbore.
Blaha, Ľuboš, podpredseda NR SR (2024-02-16):
Pán poslanec Peter Stachura vystúpi v rozprave, nech sa páči.
P. Hrušovský, podpredseda NR SR: (2001-12-04):
(Hlasovanie.) Prítomných je 107 poslancov, za návrh 106, zdržal sa 1. Návrhy sme schválili. Ďalší návrh.
Matej, Ondrej, poslanec NR SR (2011-10-18):
Prosím, na základe toho, že sme neschválili dva procedurálne návrhy, prosím, dajte hlasovať o tom, že predmetný návrh zákona prerokujeme v druhom čítaní.
B. Bugár, podpredseda NR SR: (2004-06-30):
S. Zubo, poslanec: Vážené kolegyne, vážení kolegovia, ja len dve poznámky by som mal k pani poslankyni. Po prvé, ťažko si viem predstaviť seriózne vystúpenia, kritiku nejakého predloženého návrhu zo strany vlády alebo vládnej koalície, keď samotná vláda nepredložila lepší materiál, predsa ona má viacej možnosti, viacej pák, aby rozpracovala materiál do tej podoby, aby bol všestranne zabezpečený a vykonávateľný. To je jedna poznámka. Druhá poznámka, dávam jej za pravdu v tom smere, že skutočne v tomto parlamente v druhom volebnom období, na sklonku druhého volebného obdobia, bol prijatý zákon, ktorý tieto otázky riešil. Žiaľ, na začiatku tretieho volebného obdobia vďaka pánom poslancom a poslankyniam z vládnej koalície tento zákon bol zrušený a pán minister Kaník vtedy nám vysvetľoval, že vláda nemá dostatok finančných zdrojov na to, aby tento zákon teda náklady vyplývajúce z realizácie tohto zákona boli naplnené, a ponúkol možnosť, že vláda zabezpečí dostatočný počet právnikov, ktorí budú vymáhať, ak si spomínate, ktorí budú vymáhať tieto požiadavky od neplatičov, teda od rodičov, ktorí nie sú ochotní finančne sa podieľať na výchove svojich detí. No myslím si, že dva roky prešli a odpočet by bolo treba aj urobiť, aby sme sa pozreli, ako sa tie veci majú, či skutočne svoje sľuby naplnila, či sa zrealizovali tieto úlohy, alebo nezrealizovali. Myslím si, že aj teraz v súčasnosti platí, že tie priority vlády sú trošku na hlavu postavené. Tu sa hovorí otázka, vláda nemá, vláda nemôže. Ale ja si myslím, že na prvom mieste aj tu sú deti, deti, ktoré nie vlastnou vinou prišli o rodiča.
Bugár, Béla, podpredseda NR SR (2011-11-29):
Na vystúpenie pána poslanca s faktickou sa prihlásilo pätnásť poslancov, posledný pán poslanec Viskupič. Končím možnosť sa prihlásiť do faktických poznámok. Pán poslanec Ondruš.
Paška, Pavol, predseda NR SR (2014-09-23):
(Hlasovanie.) 118 prítomných, 117 bolo za, 1 nehlasoval. Aj túto dohodu sme schválili. A ešte jedno hlasovanie o súhlase s Dohodou o pridružení medzi Európskou úniou, Európskym spoločenstvom pre atómovú energiu a Moldavskou republikou. Je to tlač 1130. (Hlasovanie o návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej , tlač 1130.)
Nash, Natália, poslankyňa NR SR (2024-01-16):
Ďakujem pekne za slovo, pán predsedajúci. Ďakujem kolegyni Bittó Cigánikovej za jej príspevok. Súhlasím s tým, že pri návrhu vlády na skrátené legislatívne konanie, ktorý tu máme na stole už druhý týždeň, vláda nedokázala vysvetliť dôvody na to, prečo zneužila v tomto prípade skrátené legislatívne konanie. Odôvodnenie je ako z alternatívnej reality, pretože využíva alternatívne fakty a zástupné dôvody. Naše príspevky, aj ten váš, pani kolegyňa, sa venuje skrátenému legislatívnemu konaniu s vecnou a jasnou argumentáciou. Toto skrátené, skrátenie je arogantné zneužitie moci. A my im tu nehovoríme alebo nespochybňujeme, že majú moc, áno, vy máte moc a môžete ju používať, ale rešpektujte štandardné legislatívne procesy. My tu na vás apelujeme, aby ste zákon stiahli a predložili ho do riadneho legislatívneho procesu. Najmä v oblasti ľudských práv je vaša argumentácia naozaj nedostatočná, postavená na hlinených nohách. Snažíte sa navodiť naliehavú potrebu humanizovať tresty, až takú, že neváhate zneužiť skrátený legislatívny proces bez odbornej diskusie. Žiadnu odbornú diskusiu nenahradí rozprava v tomto pléne, akokoľvek bude dlhá, únavná, vecná a odborná. Ďakujem vám veľmi pekne za váš príspevok.
Kremský, Peter, poslanec NR SR (2023-02-14):
Ďakujem, pán predseda. Podávam návrh termínovať návrh zákona č. 523/2004 Z. z. o rozpočtových pravidlách verejnej správy (číslo tlače 1317), pôvodný bod 33, na štvrtok 9.00 hod.
Kmec, Stanislav, poslanec NR SR (2019-06-26):
Ja chcem len navrhnúť, povedať, že o tomto návrhu skupiny poslancov v skrátenom legislatívnom konaní budeme hlasovať dnes o 17.00 hodine. Ďakujem.
Ďuriš Nicholsonová, Lucia, podpredsedníčka NR SR (2016-10-27):
S reakciou na faktické poznámky, pani poslankyňa Gaborčáková, nech sa páči.
Podmanický, Ján, poslanec NR SR (2021-09-29):
Áno, však to hovorím pánovi poslancovi Svrčkovi, aby apeloval na ministrov slovenskej vlády (ruch v sále), aby tu jednoducho toto prestalo. Naozaj, ak si zoberieme, ako sme dostali teraz program rokovania tejto schôdze, pán poslanec Svrček, aj vy ste ho zrejme dostali (smiech v pléne), tak k tomu potrebujeme, prosím vás pekne, návod na použitie. Veď tu už nikto nevie, kedy ktorý bod ide. Schôdze sa navzájom prerušujú, pokračujú. Prosím vás, to je normálne ako už, to už je nenormálne toto, čo sa deje v tomto slovenskom parlamente. Tak vás chcem poprosiť, pán poslanec Svrček, pán poslanec Svrček, vás chcem poprosiť, buďte taký dobrý a dohovorte členom vlády, že toto nech už nerobia. (Smiech v sále. Potlesk.) Ďakujem pekne.
V. Jánoš, poslanec: (2008-07-02):
Myslím si, že takéto konštatovanie nepatrí predsedovi Kresťanskodemokratického hnutia do úst a vnímam toto vaše vystúpenie ako totálne politické divadielko. Poviem aj prečo ja aj moji kolegovia, ak sa stane, že nás zastaví policajná hliadka a sme kontrolovaní, nikto z nás si nedovolí nijakým spôsobom zneužívať poslaneckú imunitu ani niečo podobné. Aj mne osobne sa stalo, že som porušil pravidlá, ale nemám s tým problém. Nemám problém ani zaplatiť pokutu. Možno sa ani nebudem legitimovať poslaneckým preukazom. Tak prečo tu obviňujete poslancov Národnej rady a pozeráte sa sem medzi nás a konštatujete, že je to pravidlo alebo niečo podobné. Je to z vašej strany len politické divadielko, pán poslanec. Ďakujem pekne.
Farkašovský, Karol, poslanec NR SR (2024-05-22):
Ďakujem. Súhlasím s vami, pani kolegyňa, v tom, že naozaj oslovovanie a vôbec správanie sa poslancov v pléne parlamentu má byť slušné, zdvorilé a úctivé. Platí to, samozrejme, všetko aj na koalíciu, aj na opozíciu. Je dôležité pozrieť sa aj do vlastného svedomia, do vlastných radov. Viackrát ste spomenuli slovo objektivita a objektívne spravodajstvo, ja k tomu len poznamenávam, že objektívne spravodajstvo znamená nestrannosť, vyváženosť, nezávislosť. A rovnako vyváženosť nielen v spravodajských materiáloch, ale aj vyvážený priestor pre koaličných a opozičných politikov, názorovú vyváženosť v programoch RTVS. Poznamenali ste, že je to televízia, ktorú z daní platia všetci občania, súhlasím. Ale rovnako platí aj to, že televízia má pre všetkých občanov vysielať, čiže berie peniaze od všetkých občanov, ale rovnako musí rešpektovať najširšie spektrum ľudí, poslucháčov a divákov, najširšie spektrum informácií a názorov. A po tretie, kritika posúva dopredu, aj s tým súhlasím, ale pri kritike je dôležitá konštruktívnosť. Kritika len pre to, aby človek kritizoval a míňal drahocenný čas, nemá veľký význam. Ďakujem.
Pellegrini, Peter, podpredseda NR SR (2020-06-05):
Ďakujem pekne. Ešte raz pripomínam všetkým poslankyniam a poslancom, že toto je posledný návrh na skrátené legislatívne konanie a o krátku chvíľu budeme o nich všetkých hlasovať, preto požiadam všetkých kolegov a kolegyne, ktorí sa chcú zúčastniť hlasovania, aby sa dostavili do rokovacej sály. Teraz dávam slovo pani predsedníčke výboru Jane Žitňanskej, aby nás informovala o výsledku prerokovania návrhu vlády vo výbore.
Jurinová, Erika, podpredsedníčka NR SR (2015-03-13):
O slovo požiadal v zmysle rokovacieho poriadku. Máte slovo, nech sa páči.
Mikuš, Jozef, poslanec NR SR (2014-07-09):
Ďakujem pekne, pani podpredsedníčka. Chcem vytrhnúť alebo podčiarknuť dve také myšlienky z vystúpenia kolegu Novotného. Tá jedna je, že pracovať by sa malo oplatiť viac, ako poberať sociálne dávky. Áno, systém vôbec poberania alebo dávania dávok a podpory tých, ktorí pracujú, by mal byť nastavený tak, aby bol motivačný pre tých, ktorí pracujú alebo sa snažia pracovať. Je to dobré nielen pre nich, ale aj pre spoločnosť ako takú, pretože nezamestnaný človek je pre spoločnosť veľmi drahý. A tí, ktorí pracujú, musia vlastne zaplatiť tú dávku, ktorú poberá. A tu mrzí, že, že vláda nerobí nič v prospech tých, ktorí pracujú, a vlastne nerobí nič preto, aby sa motivovali ľudia k práci. Druhá myšlienka je vzdelanie, pretože si myslím, že vzdelanie, a ty si hovoril o tom, ako sa v zákone chce podporovať tých, ktorých deti navštevujú školu základnú. Pretože vzdelanie je jeden z prvkov, ktoré najviac pomáhajú uniknúť z možnej chudoby alebo z možnej biedy, a štatistiky ukazujú, že čím človek je vyššie vzdelaný alebo čím má vyššie vzdelanie, tak tým je aj ľahšie zamestnateľný, respektíve vie sa zamestnať, zamestnať sám. A tu mi opäť chýbajú zo strany vlády nejaké kroky, ktoré by toto podporovali a, samozrejme, vieme tie neblahé dôsledky podpory školskej dochádzky za prvej Ficovej vlády, ku ktorým sa teraz nechcem vracať.
Kmec, Stanislav, poslanec NR SR (2018-10-16):
Pán predsedajúci, keďže sme odhlasovali pozmeňujúce a doplňujúce návrhy vyplývajúce z rozpravy, dajte, prosím, hlasovať o tom, že prerokujeme návrh zákona v treťom čítaní ihneď.
Dostál, Ondrej, poslanec NR SR (2020-09-17):
Ja budem stručný, a teda len sa chcem uistiť, teda tie pokuty sú navrhované nie z dôvodu súladu alebo nesúladu s právom Európskej únie, tam priamo z toho nevyplývajú, ale teda z dôvodu, že sa pani poslankyňa domnieva, že sú, že sú teda príliš nízke, tak ako sú navrhnuté v tom vládnom návrhu, a teda predpokladám, že je to odkonzultované aj s predkladateľom v tomto prípade.
R. Madej, poslanec: (2008-10-22):
Odôvodnenie. Aj v predchádzajúcom vystúpení som povedal, že aj my v koalícii máme svoju pamäť, veľmi dobre si pamätáme, ako súčasná opozícia narábala s procesnými predpismi a zákonom o rokovacom poriadku, ako sa tu vystupovalo zo strany jednotlivých členov vlády. A ja vám môžem garantovať za seba aj za tých kolegov, ktorí tu boli, že tu kultúra koalície je lepšia. (Potlesk.)
Benčík, Ján, poslanec NR SR (2020-06-09):
K pánovi poslancovi Tarabovi, ubezpečujem vás, že o kresťanstve toho viem dosť, vy zrejme neviete o tom, o mojom pôvode. Pani poslankyni Záborskej, výnimočnosť nedele nijako nepopieram ani nezľahčujem, len chcem povedať, že asi, že tá nedeľa nemá zrejme rovnaký význam napríklad pre vás a pre mňa a napríklad, čo ja viem, pre pána poslanca, ktorý sa tu priznal, teda prehlásil, že je ateist, že je ateista, o to mi ide vlastne. Pán Beluský, že štát, štát nemá vstupovať do; my sme sa nepochopili zrejme. Nie, podľa mňa áno, do vzťahu zamestnanca a zamestnávateľa je ingerencia štátu možná, tam ide o to práve, že napríklad tie príplatky bola ingerencia štátu, ale ja vravím, že štát by nemal vstupovať do vzťahu medzi predávajúcim a kupujúcim. Toto som mal na mysli. Pán Kotleba, no neviem, nákupné centrá v tomto sa v podstate zhodneme, vy ich nemáte rád a ja očividne tiež ich nemám rád, ja nákupné centrá vzhľadom na môj vek a moje záujmy naozaj sú to posledné miesto, ktoré ma láka, tam ma človek dostane, možno dostane len hrubou silou alebo presvedčovacími metódami mojej manželky, ja radšej trávim čas v prírode. (Povedané s pobavením.)
Schlosár, Rastislav, poslanec NR SR (2022-03-15):
... poprosím vás, aby ste tu upokojili... (Povedané súbežne s predsedajúcim.)
J. Laššáková, poslankyňa: (2005-12-06):
Ďakujem pekne. (Potlesk.)
Šimečka, Michal, podpredseda NR SR (2024-02-01):
Doplňujúca otázka nie je. V tom prípade ideme na otázku č. 11 od pána poslanca Čellára na podpredsedu vlády pre Plán obnovy a odolnosti, pána Kmeca, a tá otázka znie: „Veľa sa hovorí o pláne obnovy a odolnosti, Slovensku podľa vyjadrení predchádzajúcich vlád patrí popredná priečka v EÚ pri jeho implementácii. Jednou z kompetencií podpredsedu vlády Hollého bol aj audit a schvaľovanie konzultačných zmlúv. Ako bola táto kompetencia vykonávaná a kde sa teraz posunula, aký je stav týchto zmlúv?“ Pán vicepremiér.
Baláž, Radovan, poslanec NR SR (2018-11-29):
Keďže sme odhlasovali body zo spoločnej správy a aj môj pozmeňujúci návrh, dajte hlasovať o tom, že návrh zákona prerokujeme v treťom čítaní ihneď.
Hraško, Igor, poslanec NR SR (2014-11-10):
Ďakujem za slovo. Opäť sme sa dostali úplne niekde inde, ako je dôvod tejto schôdze, a to je odvolávanie Fica. Odvolávanie Fica za to, že už pretiekol pohár trpezlivosti vzhľadom k tomu, že tých káuz a okrádania občanov Slovenskej republiky je už naozaj veľa. A to piešťanské cétečko je naozaj len tou poslednou kvapkou, aj ten Medical Group je s tým zapojený, to je už len naozaj to posledné, posledná inštancia, ktorá do tohto celého prispela. 105 káuz smeráckej vlády od jej nástupu v roku 2012 je, myslím si, moc. Ujdené milióny až miliardy, to je ten pravý dôvod, nie Belize, nie Medical Group, aj keď aj tá ukradla veľa z toho štátneho rozpočtu, pretože tie kšefty, ktoré dostáva, určite neboli len tak. Tu sa jedná o rozkrádanie verejných zdrojov! Verejných zdrojov, ktoré sú určené pre občanov Slovenskej republiky, majú byť použité zmysluplne a vláda Slovenskej republiky sa má starať o to, aby sa tak dialo. Ale táto vláda sa tak nestará, za tú je zodpovedný predseda vlády Robert Fico. A jeho tu práve kvôli týmto dôvodom odvolávame! Nie kvôli pochybnému cétečku v Piešťanoch, to je už len tá posledná kauza. Tak si to láskavo uvedomte, aj vy, pán Paška, aj vy, kolegovia zo SMER-u, páni ministri aj všetci poslanci, ktorí ste tu, pretože stále odbočujete od témy. To sú vaše kauzy, to sú vaše ukradnuté milióny, ktorí ste prispeli tým, že schvaľujete zákony, ktoré to umožňujú. Áno, všetko sa deje v súlade so zákonom, pretože ste si také zákony schválili, a tým pádom pridelili financie, ktoré mali ostať v rozpočte pre občanov Slovenska, vybraným firmám, vybraným kamarátom, vybraným podnikateľom. Tie peniaze mali ostať pre občanov Slovenskej republiky, nie pre zberbu, ktorá je nenažraná a stále bude nenažraná, pretože s mocou rastie chuť.
Šeliga, Juraj, podpredseda NR SR (2020-12-08):
Ďakujem pekne. Ty si bol taký rétorický, Michal, a popísal si stav Slovenska v kontexte rozkrádania, mafie a toho celého, čo sa tu dvanásť rokov dialo, a myslím si, že sú momenty, keď to patrí do tej diskusie. A toto bol ten moment. Ja som sa opýtal kolegyne predkladateľky pani poslankyne Andrejuvovej, že koľko, na koľko ľudí to bude mať vlastne dopad tento návrh zákona. A je to 41-tisíc žien, ktoré dostanú takúto podporu. A to aj v tomto kontexte je hrozne dôležité, keď tu počúvame bludy o tom, že Igor Matovič je jediný vírus v krajine. Áno, vás som myslel teraz, pán poslanec Kočiš. Tak je to veľmi dôležité vidieť 41-tisíc konkrétnych osudov. To je, to je úplne kľúčové, 41-tisíc konkrétnych osudov, preto som veľmi rád, že je to aj v kontexte toho celého, toho, čo sa deje v krajine. Kde krajina bola, kde sa nachádza a kam môže smerovať. A my môžme povedať, že tento vládny návrh, pardon, tento poslanecký návrh má potenciál aspoň trochu zlepšiť život 41-tisíc konkrétnym ženám. Čo je úplne skvelá vec. Ďakujem.
Kollár, Boris, predseda NR SR (2021-06-17):
S ďalšou poznámkou faktickou vystúpi pán poslanec Kočiš.
Šefčík, Marek, poslanec NR SR (2021-11-09):
Ďakujem pekne, pán predsedajúci, za slovo. Tak pán poslanec Valášek nám tu čítal nejaké správy od ľudí, ktorých menoval, resp. hovoril o ich krstných menách, že píše nám Viera, píše nám Mária, píše nám Júlia a neviem ktorá ešte. Tak áno, ja hovorím, píšu, môžu písať, ale sú aj také, ktoré sa obracajú a majú opačný názor. Píšu do psychologických poradní. Niekedy sa tam, často majú aj obavy z toho, čo bude nasledovať, obavy ísť, pretože majú obrovské výčitky svedomia a podobne. Ale ja by som skúsil troška obrátiť list aj na takú možno humornejšiu tému a ja by som pánovi Valáškovi odpovedal v zmysle, píše nám Viera: Pán Valášek oklamal voličov ZA ĽUDÍ. Píše nám Anna: Pán Valášek sa na nás, svojich voličov, vykašľal. Píše nám Ľudmila: Volila som ZA ĽUDÍ a nie PS. Bola by som rada, ak by pán poslanec Valášek odovzdal mandát. Píše nám Monika: Volila som stranu, ktorá mala úplne odlišný program ako program PS, ktorý bol pre mňa pred voľbami neprijateľný. A tak ďalej a tak ďalej. Toto sú argumenty takisto na úrovni toho, čo predviedol pán poslanec Valášek. Ďakujem za slovo.
Pellegrini, Peter, predseda NR SR (2024-01-26):
Prezentujme sa a hlasujme o návrhoch prideliť návrh zákona výborom a určiť lehotu na jeho prerokovanie. (Hlasovanie.) Prítomných 76, za 76. Konštatujem, že sme tento návrh schválili. Ďakujem veľmi pekne, pán spravodajca. Pani poslankyne, páni poslanci, podávam návrh uznesenia, aby Národná rada podľa § 24 ods. 8 zákona o rokovacom poriadku určila ako deň skončenia šiestej schôdze Národnej rady 26. január 2024 o 15.37 h s tým, že neprerokované body programu tejto schôdze sa zaradia do návrhu programu nasledujúcej schôdze Národnej rady. Ešte predtým procedurálny návrh, pani poslankyňa Bittó Cigániková.
Mihál, Jozef, poslanec NR SR (2019-09-17):
Prosím vás pekne, ešte raz. Inak trošku. Ten, ten takzvaný Vážneho zákon napísal nejaký úradník na ministerstve. Dostal to za úlohu, urob tabuľku. Urobil. My sme tu preto, aby sme robili spravodlivé a dobré zákony. Pán Tomáš, sám ste priznali v rozprave, že to, čo sa tu rieši, je jednoducho diskriminačné pre tie ročníky žien. A vy to teraz chcete nechať len tak, lebo nejaký úradník si nedal tú námahu, aby trošku pohol rozumom? Respektíve bál sa možno, aby ho niekto nesprdol, že dá nejakým dôchodkyniam viac miliónov na dôchodku? Veď ide v porovnaní s tým všetkým, čo sa točí v dôchodkovom systéme a o čo tu vlastne ide, ide o odrobinky. Ale tie odrobinky z pohľadu štátneho rozpočtu sú strašne dôležité pre tie ženy, ktorých sa to týka. Veď majte, prosím vás, trochu rozumu, dajte to späť na výbor, či tam ja prídem alebo nie, veď vy vládnete, vy máte tú zodpovednosť. Vy snáď chcete, aby po vás zostali dobré zákony! Ja by som vás mal kritizovať, ja by som tu nemal byť ani teraz, aby ste to urobili naschvál zle! Ja vám chcem pomôcť, nechápete to?!
V. Palko, minister vnútra SR: (2005-12-08):
Vážená pani poslankyňa Tóthová, vláda Slovenskej republiky predložila Národnej rade Slovenskej republiky na prerokovanie vládny návrh zákona, ktorým sa mení a dopĺňa zákon o matrikách. Na rokovaní výboru pre verejnú správu k tomuto návrhu dňa 29. novembra 2005 bol podaný na základe diskusie návrh, ktorým sa má v prílohe v položke 20 sadzobníka správnych poplatkov v časti Oslobodenie na konci pripojiť text „a presídlenci z Ukrajiny z oblasti Černobyľu“. Tento pozmeňujúci návrh je zahrnutý v spoločnej správe výborov a gestorský výbor ho odporúča schváliť. Vláda s takýmto riešením súhlasí vzhľadom na uznesenie vlády, ktoré k tejto problematike už v skoršom čase prijala. Týmto doplnením budú od správneho poplatku za udelenie štátneho občianstva oslobodení aj presídlenci z Ukrajiny v prípade, že Národná rada vládny návrh zákona s navrhovanými úpravami schváli. Skončil som, pán predsedajúci.
Cech, Jozef, poslanec NR SR (2024-09-25):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Pellegrini, Peter, predseda NR SR (2015-05-21):
Pán predseda, ani vy ste neoznámili žiadny procedurálny návrh, a preto rovnako vás musím pokarhať ako pána Viskupiča. Pán Viskupič, ešte chcete vystúpiť aj vy? Ale tentokrát s procedurálnym návrhom.
P. Prokopovič, minister dopravy, pôšt a telekomunikácií SR: (2003-03-06):
Koncepčný materiál „Nový projekt výstavby diaľnic a rýchlostných ciest“, schválený vládou Slovenskej republiky vo februári 2001, zahrnul do spoločnej koncepcie s diaľnicami aj rýchlostné cesty, ktoré sú tiež definované v trasách medzinárodných E ciest. Tento materiál bol založený na výsledkoch celoštátneho sčítania cestnej dopravy v roku 1995. Výsledky celoštátneho sčítania cestnej dopravy v roku 2000 preukazujú opodstatnenosť a reálnosť tohto rozvojového dokumentu. Rezort dopravy v súčasnosti pripravuje aktualizáciu „Nového projektu výstavby diaľnic a rýchlostných ciest“, a to výhradne z dôvodu zmeny miery financovania diaľnic a rýchlostných ciest na základe schváleného štátneho rozpočtu na rok 2003 s výhľadom ich financovania do roku 2006 a s možnosťou zapojenia aj iného financovania iných zdrojov ako zdrojov zo štátneho rozpočtu. V zmysle aj tu uvedeného, čo som povedal, vážený pán poslanec, nevidím žiadny dôvod na prehodnotenie koncepcie výstavby diaľničnej siete. Skončil som, pán predseda.
Sulík, Richard, predseda NR SR (2011-09-06):
Ďakujem. Určenou spravodajkyňou z navrhnutého gestorského ústavnoprávneho výboru je pani poslankyňa Dubovcová. Nech sa páči, máte slovo.
P. Markovič, poslanec: (2007-02-02):
Mňa len veľmi mrzí, že napriek tomu, že sa tu mihol pán podpredseda vlády a minister vnútra Kaliňák tu za celý čas nebol nikto z vlády pri takom závažnom návrhu zákona, ústavného dokonca, ako je tento, ktorý sme predložili. Nepamätám si, že by v minulosti niečo také sa stalo, že by vtedajší pán podpredseda vlády a minister financií Mikloš nebol pri akomkoľvek takom závažnom návrhu zákona prítomný v tomto pléne a aj to je istý signál postoja k tejto snemovni a k návrhom, ktoré sa týkajú ľudí. Ďakujem pekne.
Novotný, Viliam, poslanec NR SR (2014-04-02):
Ďakujem pekne všetkým, ktorí na mňa reagovali. Idem odzadu a v takto rýchlom tempe, lebo tých reakcií bolo celkom dosť. Tá moja prvá poznámka je, naozaj aj mňa trošku mrzí, že o tom diskutuje viac-menej len opozícia, ako povedal aj pán poslanec Viskupič. Trochu ma to mrzí, ale myslím si, že tento problém nie je ani opozičný ani vládny, tento je problém Slovenska, ktorý potrebujeme riešiť. Žiadne búrania, ako povedal pán poslanec Mičovský. Naozaj hovoríme o tom, že tento zákon bude platiť pre nové čierne stavby po dni účinnosti tohto zákona, umožní len stavebnému úradu postupovať v zmysle legislatívy. K pánovi poslancovi Viskupičovi len jeden dôvetok, že áno, je pravda, že rómske osady tu vznikajú od Márie Terézie. Treba ale povedať, že výrazne ich vzniku napomohli komunisti v 50. rokoch, keď prijali zákon o zastavení kočovania a jednoducho z vozov zobrali kolesá, aby som bol ľudový a tým pádom i usadili rómsku komunitu, ktorá má kočovanie v sebe. To je práve to, čo som povedal, že je to určitý stereotyp ich správania počas uplynulých storočí. Súhlasím s pani podpredsedníčkou Jurinovou a dávam jej džentlmenskú ponuku, že keď podporí tento návrh zákona, tak v druhom čítaní ak budeme, tak kľudne tie štyri deti na získanie rodičovského príspevku môžeme dať vonku a rodičovský príspevok môže byť pre všetky deti, ale tá motivácia odpracovať 270 dní za ostatné štyri roky aspoň u jedného rodiča je veľmi potrebná podľa môjho názoru. A posledná poznámka k Ľudovi Kaníkovi, len tak pre ilustráciu naozaj, vykonateľnosť exekúcie sociálnych dávok pri opakovaných priestupkoch je nevykonateľná. Tak si predstavte tri priestupky po 200 euro, to je 600 euro, za každý 50 eur bloková pokuta, to je 750 euro, zo 62 euro bude 750 euro koľko rokov splácať, v akej splátke? To je nevykonateľné prakticky. Ďakujem pekne.
Grendel, Gábor, podpredseda NR SR (2021-06-30):
Pani poslankyňa Jana Majorová Garstková.
V. Novotný, poslanec: (2008-11-27):
Po druhé chcem povedať, že je pre mňa veľmi prekvapivé, keď pán premiér Fico bohorovne povedal po stretnutí koaličných partnerov, že žiadne pozmeňujúce návrhy do štátneho rozpočtu z vládnej koalície nebudú. Ukazuje sa, čo sa týka zdravotníctva, nie je neobmedzeným pánom tohto rezortu predseda vlády a predseda Smeru, tam je ešte vyšší šéf, ktorý môže rozhodnúť o tom, že predsa len nejaký pozmeňujúci návrh bude. Tretia vec, ktorú chcem povedať, je pre mňa veľmi prekvapivé, že keď konečne získame finančné prostriedky, ktorými by sme splnili programové vyhlásenie vlády a platili za poistencov štátu 5 %, tak „mirnix–dirnix“ 715 miliónov korún len tak presunieme na implementačné politiky a do kapitálových výdavkov. O 715 miliónov korún sme znížili možné disponibilné zdroje zdravotných poisťovní. Viete, môžete vy tu rozprávať o tom, ako bojujete so ziskom zdravotných poisťovní, aby boli maximálne využité prostriedky z verejného zdravotného poistenia, keď hneď len tak zoberiete 600 mil. do kapitálových výdavkov a 114 miliónov podľa vášho pozmeňujúceho návrhu na implementačné politiky. Chcem povedať, že tých 200 plus s týmto „pozmeňovákom“ 600 miliónov kapitálových výdavkov bude veľmi... (Vystúpenie automaticky prerušené časomierou.)
Sulík, Richard, predseda NR SR (2011-09-13):
Prosím vás, keby ste mohli byť potichšie, usadiť sa a venovať rečníkovi, rečníčke pozornosť. Ďakujem pekne.
Bugár, Béla, podpredseda NR SR (2016-05-18):
Pán poslanec Burian.
V. Veteška, podpredseda NR SR: (2005-01-18):
Pani poslankyňa Gabániová.
Dostál, Ondrej, poslanec NR SR (2024-04-30):
Ďakujem za faktické, začnem od konca. Pán poslanec Gašpar, vôbec to nie je začarovaný kruh. Jednoducho mohli ste dať návrh aj bez toho, aby ste uviedli akékoľvek dôvody. Ale keď ste tie dôvody uviedli, no tak ste ich mali uviesť korektne, mali ste uviesť dôvody, ktoré zodpovedajú realite, za ktorý, za ktorými si stojíte, a hlavne mali ste ich uviesť na začiatku. Nieže vy sa teraz v rámci ústnej rozpravy prihlásite a budete, budete čítať niečo, o čom vy si myslíte, že všetci vedia, že všetci, všetci musia vedieť, prečo si vy myslíte, že treba odvolať buď pána Mazáka alebo pána Majerníka, to som zvedavý, aké dôvody vo vzťahu k pánu Majerníkovi budete uvádzať a či tým niečo zacitujete. Pán poslanec  Glück, no ja neviem, čo je na tom moralizácia. No podľa práva žiadať dôvody uvedené byť nemusia, nemusia, ale keď ich uvádzate, tak očakávame, že ich uvediete korektne a že ich, že ich uvediete, tie dôvody, ktoré naozaj si myslíte, že sú dôvody pre odvolanie. Nieže vy máte niečo v hlave, tak buď máte niečo v hlave a neuvediete žiadne dôvody, poviete iba, nemáme dôveru, alebo potom keď poviete nejaké dôvody, tak je podľa mňa korektné všetky tie dôvody uviesť. Ústavnosť, áno, jasne, nakoniec rozhodne Ústavný súd, že či, keď sa zmenila právna úprava, môžete podľa novely právnej úpravy odvolať členov Súdnej rady, ktorí boli ustanovení za členov, za členov Súdnej rady podľa tej predchádzajúcej súdnej úpravy. Ale keď sa chystáte niečo urobiť, tak predpokladám, že to nerobíte, že no my nevieme, či to je ústavné, alebo nie je to ústavné, ale tak veď uvidíme, skúsime to. Tak asi korektné by bolo, že máte presvedčenie, že je to v súlade s ústavou a máte na to nejaké argumenty. A to, že nikdy neboli stíhaní predstavitelia bývalej moci, no tak boli rozviazané konečne ruky orgánom činn... 	(Prerušenie vystúpenia časomerom.)
Heger, Eduard, poslanec NR SR (2017-12-08):
Ďakujem pekne za slovo. Ja by som, Igor, rád na teba zareagoval alebo tak vypichol pár takých momentov, ktoré si spomenul. A to prvé je, že naozaj tým, že sme tieto zákony predkladali, tak už mohli dávno platiť. A keby tento zákon už dávno platil, keby tieto príplatky už mohli ľudia poberať, tak už ich mohli minimálne toho polroka poberať a už vlastne mohli mať takto navýšené mzdy. Čiže to je, keď si len zoberiem samotný fakt, odkedy sme my ten zákon podali, tak toto je to minimálne obdobie, o ktoré ľudia boli okradnutí na týchto príplatkoch, pretože ich už späť im nikto nevráti. Nehovoriac o tom, že naozaj vláda SMER-u toto mohla urobiť už v roku 2006, keby teda naozaj bola sociálna. Takže to naozaj len potvrdzuje ten fakt, že vládna strana SMER to nemyslí s ľuďmi vážne, že naozaj sa tu jednalo o nejaký politický marketing a viac-menej už to musela urobiť, lebo už to bolo, dotlačená aj práve tou verejnou mienkou a tou diskusiou spoločenskou, že ľudia to naozaj očakávajú a potrebujú aj tieto príplatky. Takže bola k tomu dotlačená. No a tá samotná perlička alebo čerešnička na torte, je práve presne tie premiérove slová ráno na tlačovke, že si pôjde ešte potom zabehať, že to úplne jasne ukazuje tú vzdialenosť k obyčajnému človeku, ktorý každý deň chodí do nočnej, ktorý ráno, keď po nočnej odchádza z práce, tak je úplne... (Prerušenie vystúpenia predsedajúcim.)
Hort, Milan, podpredseda NR SR (2011-07-06):
Ďakujem. Pán spravodajca, chcete využiť možnosť záverečného slova? Pán spravodajca? Nie. Prerušujem rokovanie o tomto bode programu. A pokračujeme druhým čítaním o vládnom návrhu zákona o prepravovateľných tlakových zariadeniach a o zmene a doplnení niektorých zákonov . Ide o tlač 328 a spoločná správa má tlač 328a. Opäť odovzdávam slovo pánovi ministrovi dopravy, pánovi Figeľovi, aby aj tento vládny návrh zákona odôvodnil. Nech sa páči.
Hrušovský, Pavol, podpredseda NR SR (2010-10-14):
Pán poslanec... Nie. Vyhlasujem rozpravu o tomto bode programu za skončenú. Pýtam sa pána ministra, či sa chce vyjadriť k rozprave. Nech sa páči, pán minister, máte slovo.
P. Hrušovský, podpredseda NR SR: (2002-05-30):
(Hlasovanie.) 116 prítomných, 88 za, 4 proti, 15 sa zdržalo, 9 nehlasovalo. Schválili sme uvedený bod zo spoločnej správy. E. Rusnáková, poslankyňa: Vzhľadom na to, že pani poslankyňa Mušková vystúpila v rozprave a navrhla osobitne hlasovať o týchto bodoch, o jej návrhu už nie je potrebné hlasovať. Dajte hlasovať, prosím, o návrhu pani poslankyne Dolník.
Richter, Ján, poslanec NR SR (2022-09-27):
Ďakujem pekne za slovo. Predsa len mi nedá. Mám už vek na to, dovolím si povedať, že aby som nepôsobil nejako ješitne, ale ako bývalý minister, ktorý zavádzal tieto, tieto príspevky v istom období, mám eminentný záujem, aby sme sa k tomu jednoducho vrátili. Je tu k tomu adekvátna doba vzhľadom na infláciu a všetky ostatné veci, ktoré s tým súvisia, a preto si myslím, že je vysoko aktuálne, aby sme sa k tomu vrátili a možno vrátili aj cez predloženie na hospodársku a sociálnu radu, aby sa k tomu vedeli vyjadrovať aj príslušní sociálni partneri. Viem, že v tom čase, keď sme s tým išli, určite neboli zamestnávatelia nadšení, ale rešpektovali a nakoniec sme sa dohodli. Totiž je tu jeden veľmi dôležitý faktor, ktorý by som chcel osobitne pripomenúť. Slovenská republika nie je na dobrých miestach z hľadiska štatistík v rámci Európskej únie, čo sa týka počtu nadčasov, počtu, ja neviem, nočných zmien, sviatkov, a preto je jednoducho nevyhnutné, aby sme aj takýmto spôsobom možno motivovali jednotlivých manažérov v jednotlivých firmách, aby hľadali spôsob, formu, ako obmedziť, to znamená, ako prijať nejaké opatrenia, aby tých nadčasov a sobôt a nedieľ bolo čo najmenej. To znamená, malo by to pôsobiť aj motivačne. No a poviem to tak veľmi jednoducho, ale ľudsky. No a tam, kde to nie je možné, si myslím, že je celkom prirodzené, aby boli ľudia za to zaplatení. Nič viacej, nič menej. Nie je to žiaden ideologický návrh, ktorý kolegovia predkladajú, ale je to veľmi, veľmi pragmatický a ja som osobne presvedčený aj z toho, čo som aj ja s pánom ministrom mal možnosť hovoriť, že by sme v rámci druhého čítania vedeli nájsť zhodu, ktorá by vyhovovala všetkým sociálnym partnerom, aby sme naplnili literu tejto novely a zároveň, aby sme kvázi neublížili niekomu nad isté rámce a možnosti, ktoré zamestnávatelia majú. Ďakujem.
Laurenčík, Milan, podpredseda NR SR (2020-12-08):
S ďalšou faktickou poznámkou pán podpredseda Juraj Šeliga, nech sa páči.
Grendel, Gábor, podpredseda NR SR (2021-06-29):
Pán poslanec Blcháč bol jediný ústne prihlásený do rozpravy. Vyhlasujem rozpravu za skončenú. Žiada si záverečné slovo pán navrhovateľ? Nie. Pán spravodajca? Nie. Ďakujem pekne. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Petra Pellegriniho, Matúša Šutaj Eštoka, Denisy Sakovej a Erika Tomáša na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov . Návrh zákona je pod tlačou 580, návrh na jeho pridelenie na prerokovanie výborom je v rozhodnutí č. 593. Dávam slovo poslancovi Erikovi Tomášovi, aby návrh zákona uviedol.
Paška, Pavol, predseda NR SR (2012-09-21):
(Hlasovanie.) 142 prítomných, všetci boli za. Návrh sme schválili.
Žiga, Peter, podpredseda NR SR (2024-05-21):
Hlasujeme o štvrtom pozmeňujúcom návrhu pani poslankyne Stohlovej. (Hlasovanie.) 132 prítomných, 40 za, 78 proti, 14 sa zdržalo. Návrh sme neschválili.
P. Paška, predseda NR SR: (2007-09-11):
Zároveň prerušujem rokovanie prvého dňa 13. schôdze. Budeme pokračovať zajtra o 9.00 hodine rokovaním o vládnom návrhu zákona, ktorým sa mení a dopĺňa zákon č. 570. Je to zákon, ktorý za vládu odôvodní minister obrany, tak ako sme sa dohodli pri schvaľovaní programu, a potom budeme, samozrejme, pokračovať vládnym návrhom zákona o investičnej pomoci. Ďakujem pekne. Dovidenia. Dobrú noc. (Prerušenie rokovania o 19.00 hodine.)
Lebocký, Tibor, poslanec NR SR (2013-06-17):
Ďakujem za slovo. Pán poslanec Galko, no, pourážali ste tu aj poslancov, kolegov, aj súčasných, aj bývalých ministrov, no ale na to sme už u vás zvyknutí. Snáď dovoľte mi pripomenúť aspoň jednu skutočnosť, že každý súdny človek vie, že techniku obsluhuje pri tlačových besedách technik a nie poslanec Národnej rady. A ja považujem za úbohé a politicky účelovo zneužívané, ak má poslanec Národnej rady Slovenskej republiky snahu z technického problému, ktorý vznikol pri prezentácii faktov, vytĺcť politický kapitál zosmiešňovaním formy na úkor obsahu. Garantujem vám, že oveľa väčšiu väčšinu občanov zaujímalo a ešte stále zaujíma obsah, teda tie fakty, ktoré boli na tej tlačovke uvedené. Tie ste odignorovali, samozrejme, aj vy a odignorovali ich aj médiá. A vy, pán kolega Galko, ešte dodnes ste tieto fakty nevyvrátili a nevyvrátili ste skutočnosť, že ste o tom, čo dnes nazývate alebo máte snahu postaviť do pozície kauzy alebo Gorily 2, že ste o všetkom vedeli a nekonali ste. Na výbore vám to dokonca bývalí aktívni spravodajskí dôstojníci povedali. Prvá komplexná informačná správa o vnútornom preverovaní vám a vtedajšiemu riaditeľovi Vojenskej spravodajskej služby bola odovzdaná už v októbri 2010 s návrhom na postúpenie poznatkov orgánom činným v trestnom konaní. Druhá správa, na jeseň 2011, keď ste boli informovaný samostatnou informačnou správou. Potvrdili ste prevzatie tejto informačnej správy svojím vlastným podpisom. Zaujímavé, že trestné oznámenie nebolo podané údajne z dôvodu tzv. dôkazovej núdze. Vy ste tu spomínali mená bývalých riaditeľov spravodajských služieb, meno bývalej premiérky Ivety Radičovej. Podľa vás, každý o niečom vedel, každý konať mohol, len vy ste o ničom nevedeli, a vy ste nekonali. Tak, prosím vás pekne, bolo by treba sa... (Prerušenie vystúpenia časomerom.)
Šefčík, Marek, poslanec NR SR (2022-09-30):
Ďakujem pekne za slovo. Vážený pán predsedajúci, vážení kolegovia, kolegyne, poslanci, poslankyne, ja som povedal, že do rozpravy nepôjdem a že sa obmedzím na krátku faktickú poznámku, ale tu musím ísť do rozpravy ako spravodajca so záverečným slovom a je dobré, že mám túto možnosť, pretože práve som bol obvinený z niečoho, čo som nikdy nepovedal, a aj všeobecne poviem, že toto je veľmi častá zákerná taktika obviniť spoludiskutujúceho z toho, čo nikdy nepovedal. Je šťastie, že teraz môžem zareagovať, pretože predkladateľ tohto zákona povedal, že je prekvapený zo mňa, že mi nevadí alkohol za volantom. Kto si vypočuje moju faktickú poznámku, tak vie, alebo bude počuť, že som nikdy nič také nepovedal. Tak toto, vážený kolega, považujem za zákerné. A teraz k tomu, aby som to rozvinul. Tí, ktorí ma poznajú, vedia, že ja dokážem žiť bez alkoholu, že ja vôbec nepijem alkohol. Tí, ktorí vedia viac o mojej rodine, tak vedia, že nie tak dávno vodič, ktorý mal niekoľko promile, skoro prešiel moju dcéru autom. Chýbalo pár metrov a nebola by tu. A keď mi tu niekto povie, že mne nevadí alkohol za volantom, tak ma to, áno, takto rozčúli. Ja som nič také nikdy nepovedal. Mne prekáža alkohol za volantom. A tak ako tu už bolo povedané, keď tí ľudia nezodpovední chcú, tak sa k tomu alkoholu dostanú akýmkoľvek spôsobom, v akomkoľvek obchode, napijú sa, sadnú si za volant a sú to, sú to neriadené strely na našich cestách, ktoré zabíjajú. To odsudzujem. Ale toto nevyrieši, že zakážeme benzínkam predávať alkohol, ako som už povedal vo faktickej. A takisto, keď už mám slovo, hovoríš, Martin, že sa nám rozpadajú rodiny a že dobré by bolo zistiť, koľko... Jak si to hovoril? Koľko prehazardujú, koľko prepijú mať, mať tie štatistiky. Ako to pomôže? Ako to pomôže, že ja budem vedieť, že sused prehazarduje toľko a prepije toľko? Ako mne to pomôže? Ja hovorím, že nijak. Že viac pomôže to, aby sme hovorili o tom, že toto a toto je zlé. A keď pred chvíľou mal slovo Marián Viskupič, tak povedal, že tie tresty, ktoré tie ľudia dostávajú za to, že si sadnú opití za volant, sú odstrašujúce. Ten človek, ktorý, ja som mu odpustil, tomu človeku, ktorý takto ohrozil moju dcéru. Bol u nás, poprosil o odpustenie. Aj so svojou sestrou bol. A ja mu neprajem nič zlé. Ale doteraz, ja keby som mohol, tak v tej chvíli som bol zlostný. Ale teraz s odstupom času v istom zmysle mi je ho ľúto, pretože má problémy v rodine, prišiel o vodičák, prišiel o zamestnanie a tak ďalej a tak ďalej. Tie tresty sú dostatočne odstrašujúce. A keď máš človeka, ktorému to nijakým spôsobom nevysvetlíš, tak aj keď mu zoberieš vodičák, tak on si sadne opitý za volant a bude ohrozovať túto spoločnosť, potom pôjde do basy možno, ale nie tak, že zistíš, že koľko ten prepije, koľko ten prehazarduje. Jak, jak to obmedzíš? Prepáčte, že som sa takto rozohnil, ale bol som obvinený krivo, tak... Ale už som pokojný. Takže ďakujem pekne.
Glváč, Martin, podpredseda NR SR (2018-06-21):
Vážené panie poslankyne, vážení páni poslanci, v súlade so zákonom o rokovacom poriadku, nasleduje hodina otázok , ktorú týmto otváram. Poslanci písomne položili do včera do 12.00 hodiny 24 otázok na predsedu vlády a 24 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Pani poslankyne, páni poslanci, predseda vlády pán Peter Pellegrini sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Richarda Rašiho, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči.
Kollár, Boris, predseda NR SR (2022-09-22):
Ďakujem pánovi ministrovi za obšírny výklad. Ja by som chcel len pripomenúť, že pri posledných prepočtoch forma pomoci, ktorou alebo ktorú predstavila Európska únia, je asi nasledovná: Vás to bude stáť, Slovensko, 14 mld. a my vám za to pošleme späť okolo 100 miliónov. Čo je absolútna katastrofa. To nie je pomoc, to je absolútny rozvrat hospodárstva. Tvrdím, pokiaľ si nepomôžeme sami tvrdými opatreniami, nikto nám nepomôže. Ďakujem pekne A teraz sa pýtam, či sa chce vyjadriť k rozprave spravodajca. Nech sa páči.
Miškov, Juraj, poslanec NR SR (2012-07-27):
Ďakujem veľmi pekne. Vážená pani predsedajúca, vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 59 určil za spravodajcu k návrhu poslankyne Národnej rady Slovenskej republiky, pani Heleny Mezenskej, na vydanie zákona, ktorým sa mení a dopĺňa zákon č. 108/2000 Z. z. o ochrane spotrebiteľa pri podomovom predaji a zásielkovom predaji v znení neskorších predpisov, ktorý máte pod tlačou č. 124. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. júna 2012 č. 104 a podľa § 71 rokovacieho poriadku Národnej rady Slovenskej republiky navrhujem, aby návrh prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, otvorte, prosím, všeobecnú rozpravu. Ďakujem.
Mezenská, Helena, poslankyňa NR SR (2014-05-15):
Pán poslanec Kuffa, ja by som chcela podporiť tvoj návrh na to, aby tento zákon bol stiahnutý z rokovania, bol dopracovaný, pretože podľa charakteru či už rokovania o skrátenom legislatívnom konaní alebo podľa charakteru rozpravy v prvom, druhom čítaní ja vidím, že je veľmi veľa nejasností, nezrovnalostí. Považujem tento zákon za veľmi dôležitý zákon. Viaže sa naň aj občianska petícia, ktorú doteraz podpísalo viac ako 40 tisíc občanov, v rámci druhého čítania bolo predložených viacerými opozičnými poslancami niekoľko pozmeňujúcich návrhov, ktorých obsah považujem za relevantný. Čaká nás teraz v parlamente celý týždeň pauza kvôli európskym voľbám. Navrhla by som preto, aby sa tento čas využil na to, aby sa tento zákon pozmeňujúcimi návrhmi dopracoval, aby boli mnohé návrhy, ktoré nemožno podceniť, dopracované, aby sme tak naozaj tento zákon nešili horúcou ihlou, aby sme sa k nemu nemuseli potom znova pre množstvo legislatívnych nedostatkov a rezerv v budúcnosti vracať. Znova chcem upozorniť na to, že petičná akcia k tomuto záujmu ľudí o tom, aby nebola pôda predávaná cudzozemcom, stále pokračuje. Naozaj bude pokračovať dovtedy, kým aj legislatívne, aj inštitucionálne nezískame istotu, že nebude dochádzať k obchádzaniu tohto zákona. Takže aj tak, keď zákon bude schválený, v aplikačnej praxi sa budeme potýkať s tým, že mnohé lány pozemkov či už poľnohospodárskej alebo lesnej pôdy budú odpredávané cudzozemským subjektom alebo jednotlivcom zo zahraničia. Takže podporujem túto výzvu na vrátenie zákona a jeho dopracovanie.
Pellegrini, Peter, predseda NR SR (2024-02-02):
Ďalší v rozprave vystúpi pán poslanec Galko. Má k dispozícii 138 minút a 54 sekúnd. Nech sa páči, pán poslanec, máte slovo.
Jurinová, Erika, podpredsedníčka NR SR (2015-09-29):
Ďakujem, pán poslanec. Na vaše vystúpenie je jedna faktická poznámka. Uzatváram možnosť prihlásiť sa s faktickou. Nech sa páči, pán poslanec Šuca.
Čaplovič, Dušan, poslanec NR SR (2010-09-08):
Ďakujem veľmi pekne. Pán poslanec Maďarič, naňho budem predovšetkým reagovať a niektoré jeho vyjadrenia aj doplním. Chcem sa naozaj držať odbornosti. Viete, ja som mal dvoch učiteľov, profesorku Štefanovičovú a profesora Kučeru. Na rozdiel od profesora Kučeru, ten svoje názory nikdy nemenil, žiaľ, moja profesorka Štefanovičová ich v súčasnosti zásadne menila. A toto mňa osobne veľmi trápi. Viete si vy vôbec predstaviť, že by takáto diskusia o sochách významných dejateľov bola v Maďarskej republike alebo v susednej Poľskej republike? Viete vy vôbec o tom, že keď sa postavila socha majstra Jána Husa na Staromestskom námestí, aká bola veľká diskusia v tom období, či je to dobré, esteticky krásne, pekné alebo či ten Ján Hus tam patrí? A nakoniec tam stojí desaťročia, stáročia na tomto Staromestskom námestí. Vážení, naozaj vážme slová, nesúďme Svätopluka. Svätopluk patrí tam, kde stojí. A predovšetkým konečne som pochopil, čo znamená SaS: Svätopluk alebo Sulík. Ďakujem vám veľmi pekne. (Potlesk.)
Bugár, Béla, podpredseda NR SR (2010-11-03):
Pán poslanec Dostál.
Laurenčík, Milan, podpredseda NR SR (2022-02-15):
Na faktické poznámky bude teraz reagovať pani poslankyňa Denisa Saková, nech sa páči.